**Telki község**

**Polgármestere**

**Előterjesztés**

**A település közigazgatási területén belül található önkormányzati**

**tulajdonú extenzív és intenzív zöldterületek, valamint a Telki Óvodák**

**zöldterületének gondozásáról szóló pályázati elbírálásáról**

**Az előterjesztés mellékletei**: 2 db

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többségű szavazatot igényel.

Telki Község képviselő-testülete 16/2018. (II. 19.) Önkormányzati határozatával döntött arról, hogy a település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozására pályázatot hirdet.

A pályázati felhívást 3 pályázó részére küldte meg közvetlenül, ezen felül az önkormányzat hivatalos honlapján is közzétette.

A felhívásra 1 pályázat érkezett, egy pályázó írásban jelezte, hogy kapacitáshiány miatt nem kíván pályázatot benyújtani, egy cég pedig szintén nem nyújtott be pályázatot.

**Pályázat benyújtására felkért cégek:**

1.Buxus-Kert Bt.

2071 Páty, Orgona utca 2.

2.Hambuch Bt.

2089 Telki, Áfonya utca 18.

3.Pro Natura Kert Kft.

1112 Budapest, Fehérló utca 19-21.

**Pályázatot benyújtó cég.**

Hambuch Bt. 2089 Telki, Áfonya u. 18. Vállalási ár: 11.074.675.- Ft

A beérkezett ajánlatok:

**Hambuch Kert – és Parképítő Szolgáltató Betéti Társaság** (2089 Telki, Áfonya utca 18.):

|  |  |
| --- | --- |
|  | **Nettó ajánlati ár (Ft)** |
| Intenzív területeken elvégzendő munkák 1 évre vonatkozó ajánlati ára a játszóterek, közpark, Óvodák és Pajta környék esetében | 3.894-926,- Ft |
| Extenzív területeken elvégzendő munkák 1 évre vonatkozó ajánlati ára | 7.179.749,- Ft |
| **Mindösszesen:** | **11.074.675,- Ft** |

A beérkezett pályázat átvizsgálása alapján hiánypótlás kiküldésére nem volt szükség, a benyújtott pályázat érvényes volt.

A bíráló bizottság javasolja a pályázatot eredményesnek minősíteni és a pályázati írásnak megfelelő pályázatot elfogadni.

Telki, 2018. március 20.

Deltai Károly

polgármester

**Határozati javaslat**

**Telki Község**

**Képviselő-testülete**

**/2018.(III. ) Öh. számú**

**Határozata**

**A település közigazgatási területén belül található önkormányzati**

**tulajdonú extenzív és intenzív zöldterületek, valamint a Telki Óvodák**

**zöldterületének gondozásáról szóló pályázati elbírálásáról**

Telki Község Önkormányzat képviselő-testülete -16/2018. (II.19.) Öh. számú határozatával úgy határozott, hogy atelepülés közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozására pályázati felhívást tesz közzé.

Az ajánlattételi határidőig, azaz 2018. március 12-én 11:00 óráig az alábbi cégek nyújtottak be ajánlatot

* **Hambuch kert – és Parképítő Szolgáltató Betéti Társaság** (2089 Telki, Áfonya utca 18.)

A képviselő-testület megállapítja, hogy a legalacsonyabb összegű ellenszolgáltatást tartalmazó ajánlatot a Hambuch Kert – és Parképítő Szolgáltató Betéti Társaság (2089 Telki, Áfonya utca 18.), adta, így az önkormányzat tulajdonában, használatában lévő extenzív és intenzív gondozású zöldterületek 2018.évi fenntartási munkáinak elvégzésével a Hambuch Kert – és Parképítő Szolgáltató Betéti Társaság-t (2089 Telki, Áfonya utca 18.), bízza meg.

Felelős: Polgármester

Határidő: 2018.04.01.